wickkiey/tamil-wikipedia-chunked huggingface dataset:
# சுற்றுலா மற்றும் பயண மேலாண்மை நிறுவனம் (இந்தியா)

**இந்தியச் சுற்றுலா மற்றும் பயண மேலாண்மை நிறுவனம்** (*Indian Institute of Tourism and Travel Management*, சுருக்கமாக: **IITTM**), இந்தியாவின் மத்தியப் பிரதேச மாநிலத்தின் குவாலியர் நகரத்தை தலைமையிடமாகக் கொண்டு செயல்படுகிறது. இதன் பிற வளாகங்கள் புவனேசுவரம், நொய்டா,நெல்லூர், கோவா, புத்தகயை, சில்லாங் மற்றும் காசர்கோடு நகரங்களில் செயல்படுகிறது. இந்நிறுவனம் சுற்றுலா மற்றும் பயணத் துறையில் நிலையான மேலாண்மைக் கல்வி, பயிற்சி மற்றும் ஆய்வுப் படிப்புகளைக்க் கொண்டுள்ளது. இது இந்திய அரசில். செயல்படும் இந்தியச் சுற்றுலா அமைச்சகத்தின் கீழ் செயல்படும் தன்னாட்சி நிறுவனம் ஆகும். 1983ஆம் ஆண்டில் நிறுவப்பட்ட இந்நிறுவனம், அகில இந்திய தொழில்நுட்பக் கல்விக் குழு மற்றும் இந்திய உணவக மேலாண்மை நிறுவனத்தின் அங்கீகாரம் பெற்றுள்ளது.
# சுற்றுலா மற்றும் பயண மேலாண்மை நிறுவனம் (இந்தியா)

## வளாகங்கள்

**இந்தியச் சுற்றுலா மற்றும் பயண மேலாண்மை நிறுவனம்**  
| 1 | இந்தியச் சுற்றுலா மற்றும் பயண மேலாண்மை நிறுவனம் (IITTM), குவாலியர் | குவாலியர் | மத்தியப் பிரதேசம் | 1992 | தலைமையிடம் |  |
| --- | --- | --- | --- | --- | --- | --- |
| 2 | இந்தியச் சுற்றுலா மற்றும் பயண மேலாண்மை நிறுவனம் (IITTM), புவனேஸ்வர் | புவனேசுவரம் | ஒடிசா | 1996 | வளாகம் | iittmb.in/ |
| 3 | தேசிய நீர் விளையாட்டுக்கள் நிறுவனம், பனாஜி | பனாஜி | கோவா | 1990 | மையம் |  |
| 4 | இந்தியச் சுற்றுலா மற்றும் பயண மேலாண்மை நிறுவனம் (IITTM), நொய்டா | நொய்டா | உத்தரப் பிரதேசம் | 2007 | வளாகம் | iittmnoida.ac.in/ |
| 5 | இந்தியச் சுற்றுலா மற்றும் பயண மேலாண்மை நிறுவனம் (IITTM), நெல்லூர் | நெல்லூர் | ஆந்திரப் பிரதேசம் | 2008 | வளாகம் |  |
| 6 | இந்தியச் சுற்றுலா மற்றும் பயண மேலாண்மை நிறுவனம் (IITTM), புத்தகயை | புத்தகயை | பீகார் | 2018 | வளாகம் |  |
| 7 | இந்தியச் சுற்றுலா மற்றும் பயண மேலாண்மை நிறுவனம் (IITTM), சில்லாங் | சில்லாங் | மேகாலயா | 2018 | வளாகம் |  |
| 8 | இந்தியச் சுற்றுலா மற்றும் பயண மேலாண்மை நிறுவனம் (IITTM), காசர்கோடு | காசர்கோடு | கேரளம் | 2026 பரிந்துரைக்கப்பட்டுள்ளது | வளாகம் (பரிந்துரைக்கப்பட்டுள்ளது) | } |
# சுற்றுலா மற்றும் பயண மேலாண்மை நிறுவனம் (இந்தியா)

## கல்வித் திட்டங்கள்

இந்தியச் சுற்றுலா மற்றும் பயண மேலாண்மை நிறுவனம் வழங்கும் கல்வித் திட்டங்கள் உலகளவில் நடைமுறையில் உள்ள பயணம் மற்றும் சுற்றுலா மேலாண்மைக் கல்வியின் நிலையான மாதிரியை அடிப்படையாகக் கொண்டவை. இது மாணவர்களுக்கு பல்வேறு பயிற்சித் திட்டங்களை வழங்குவதோடு, சிறப்பாக வடிவமைக்கப்பட்ட சுற்றுலா வணிக மேலாண்மைத் திட்டங்களையும் வழங்குகிறது.  
இந்தியச் சுற்றுலா மற்றும் பயண மேலாண்மை நிறுவனம் வழங்கும் கல்வித் திட்டங்கள் பின்வருமாறு:  
குவாலியர் வளாகம் (தலைமையிடம்) -
- சுற்றுலாத் துறையில் முனைவர் பட்டம்
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)  
புவனேசுவரம் வளாகம்-
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)  
நொய்டா வளாகம் -
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)  
நெல்லூர் வளாகம் -
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)
# சுற்றுலா மற்றும் பயண மேலாண்மை நிறுவனம் (இந்தியா)

## இதனையும் காண்க

- இந்திய உணவக மேலாண்மை நிறுவனம்
# இந்திய மயில், இந்தியச் சிறுமான் இனப்பெருக்க மையம், ஜபுவா

**இந்திய மயில், இந்தியச் சிறுமான் இனப்பெருக்க மையம், ஜபுவா** (*Peacock & Chinkara Breeding Centre, Jhabua*) என்பது 750 ஏக்கர் பரப்பளவில் பாதுகாக்கப்பட்ட இந்திய மயிலும் இந்தியச் சிறுமான் இனப்பெருக்க மையமாகும். இது இந்தியாவின் அரியானா மாநிலத்தில் உள்ள ரேவாரி மாவட்டத்தில் பாவாலுக்கு 15 கி.மீ. தெற்கே உள்ள ஜபுவா கிராமத்தில் உள்ள சின்காரா காப்புக்காட்டில் அமைந்துள்ளது. ஜபுவா தில்லியிலிருந்து தொலைவிலும், குருகிராமிலிருந்து 70 கி.மி. தொலைவிலும் ஹிசாரிலிருந்து 200 கி.மீ. தொலைவிலும் அமைந்துள்ளது.
# இந்திய மயில், இந்தியச் சிறுமான் இனப்பெருக்க மையம், ஜபுவா

## வரலாறு

வனத்துறையின் இந்த மையம், அரியானாவில் 4 அக்டோபர் 2011 அன்று அப்போதைய முதல்வர் ஓம் பிரகாஷ் சவுதாலாவால் அதிகாரப்பூர்வமாகத் திறக்கப்பட்டது. அடுத்த 20 ஆண்டுகளில் இந்த மையத்திற்கு மாநில அரசு சுமார் ரூ.20 கோடி நிதியுதவி அளிக்கும் வகையில் திட்டமிடப்பட்டது.
# இந்திய மயில், இந்தியச் சிறுமான் இனப்பெருக்க மையம், ஜபுவா

## காப்புக் காடு

ஜபுவா, பிடாவாசு, படோஜ், கிஜுரி கிராமங்களுக்கு இடையே ஜபுவா காப்புக்காடு அமைந்துள்ளது. சுமார் 750 ஏக்கர் காப்புக்காடுகளில், 80 ஏக்கர் இந்தியச் சிறுமான், இந்திய மயில்களின் இனப்பெருக்கத்திற்காக ஒதுக்கப்பட்டுள்ளது. இருபது மயில்கள், பாம்பே இயற்கை வரலாற்று சங்க உதவியுடன், அறிமுகப்படுத்தப்பட்டது. இதன் இயக்கமும் ஆரோக்கியமும் நீண்ட கால ஆய்வுக்காகக் கால்களிலும் இறக்கைகளிலும் குறியிடப்பட்டு ஆய்வுக்கு உட்படுத்தப்படுகின்றன. இவை பிப்ரவரி 2018-இல் காடுகளில் விடுவிக்கப்பட்டன.
# இந்திய மயில், இந்தியச் சிறுமான் இனப்பெருக்க மையம், ஜபுவா

## மேலும் பார்க்கவும்

- சௌதரி சரண் சிங் அரியானா வேளாண்மை பல்கலைக்கழகம்
# இந்தியச் சிறுமான் இனப்பெருக்க மையம், கைரு

**இந்தியச் சிறுமான் இனப்பெருக்க மையம், கைரு** (*Chinkara Breeding Centre Kairu, Bhiwani*) என்பது இந்தியாவின் அரியானாவில் உள்ள பிவானி மாவட்டத்தில் உள்ள தோஷம் வட்டத்தில், கைரு கிராமத்தில் உள்ள பாதுகாக்கப்பட்ட இந்தியச் சிறுமான் இனப்பெருக்க மையமாகும். இது கைருவில் உள்ள சுரேந்தர் சிங் நினைவு மூலிகை பூங்கா அருகில் உள்ளது.
# இந்தியச் சிறுமான் இனப்பெருக்க மையம், கைரு

## விளக்கம்

இந்தியச் சிறுமான் இனப்பெருக்க மையம் மையம் பரப்பளவில் அமைந்துள்ளது. இது பாதுகாக்கப்பட்ட இந்தியச் சிறுமான் இனப்பெருக்க மையமும் சுற்றுலாத்தலம் ஆகும். இந்த மையம் 1985-இல் 10 விலங்குகளுடன் தொடங்கப்பட்டது. -ல் 66 விலங்குகள் (22 ஆண்கள், 44 பெண்கள் மற்றும் இரண்டு குட்டிகள்) இருந்தன. இங்கு விலங்குகளுக்கு ஒரு நாளைக்கு இரண்டு முறை (காலை மற்றும் மாலை) உணவளிக்கப்படுகிறது.  
இன்று இந்தச் சுற்றுலாத்தலத்தில் 60 ஹெக்டேர்களில் தாவரங்களும் விலங்கினங்களும் பன்முகத்தன்மையுடன் இருப்பதைக் காணலாம்.
# இந்தியச் சிறுமான் இனப்பெருக்க மையம், கைரு

## போக்குவரத்து

கைரு கிராமத்தை அரசுப் போக்குவரத்து சேவை அல்லது தனியார் பேருந்து சேவைகள் மூலம் சாலை வழியாக அடையலாம். இதன் அருகிலுள்ள தொடருந்து நிலையம் பிவானியில் உள்ளது.
# இந்தியச் சிறுமான் இனப்பெருக்க மையம், கைரு

## மேலும் பார்க்கவும்

- இந்தியாவில் உள்ள உயிரியல் பூங்காக்களின் பட்டியல்
# தேசிய நெடுஞ்சாலை 921 (இந்தியா)

**தேசிய நெடுஞ்சாலை 921**, (*National Highway 921 (India)*) பொதுவாக **தே. நெ. 921** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 921 இந்தியாவில் இராசத்தான் மாநிலத்தில் செல்கிறது.
# தேசிய நெடுஞ்சாலை 921 (இந்தியா)

## வழித்தடம்

தேசிய நெடுஞ்சாலை 921 இராசத்தான் மாநிலத்தில் உள்ள மக்வா, மாண்டவர், கர்கி சவாய் ராம், பினான், மச்சாடி மோட், கந்தோலி பைபாசு, ராஜ்கர் ஆகிய நகரங்களை இணைக்கிறது.
# தேசிய நெடுஞ்சாலை 921 (இந்தியா)

## சந்திப்பு

: மக்வா அருகில் முனையம்
# தேசிய நெடுஞ்சாலை 921 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# வேளாண்மை தொழில்நுட்ப மேலாண்மை முகமை

**வேளாண்மை தொழில்நுட்ப மேலாண்மை முகமை** (சுருக்கமாக:**அட்மா திட்டம்**) (**Agricultural Technology Management Agency**) (சுருக்கமாக: **ATMA**), இந்திய அரசு மற்றும் மாநில அரசுகளின் நிதியுதவியால் 2005-06 ஆம் ஆண்டு முதல் செயல்படும் திட்டமாகும். இதன் நோக்கம் வேளாண்மை மற்றும் அதனை சார்ந்த துறைகளில் உள்ள தொழில்நுட்பங்களை விவசாயிகளுக்கு கொண்டு சேர்ப்பது ஆகும். மேலும், அட்மா திட்டத்தின் வாயிலாக இதர துறைகளின் மூலம் செயல்படுத்தப்படும் திட்டங்களையும் ஒருங்கிணைத்து விவசாயிகளுக்கு கொண்டு சேர்ப்பதே இதன் நோக்கம். அட்மா திட்டத்தில் வேளாண்மைத்துறை, தோட்டக்கலைத்துறை, கால்நடை பராமரிப்புத்துறை, பட்டுவளர்ச்சித்துறை, மீன் வளர்ப்புத்துறை, வேளாண்மை அறிவியல் நிலையம் மற்றும் வேளாண்மை பல்கலைக்கழகம் ஆகிய துறைகள் ஒன்றிணைந்து அவ்வப்போது விவசாயிகளுக்கு பயிற்சி, கண்டுனர்தல் சுற்றுலா, செயல்விளக்கங்கள், பண்ணைப்பள்ளி மற்றும் வெளிமாநில சுற்றுலாக்களின் மூலம் விவசாயிகளுக்கு புதிய தொழில்நுட்பங்கள் கற்றுதரப்படுகிறது. இத்திட்டத்தில் அனைத்து வகை விவசாயிகளும் பயன்பெறும் வகையில் வழிவகை செய்யப்பட்டுள்ளது. இத்திட்டம் அந்தந்த மாநில அரசுகளின் வேளாண்மைத் துறையால் நிர்வகிக்கப்படுகிறது. தமிழ்நாட்டில் இத்திட்டம் 2012ஆம் ஆண்டில் நடைமுறைப்படுத்தப்பட்டது.
# வேளாண்மை தொழில்நுட்ப மேலாண்மை முகமை

## முகமையின் நோக்கம்

வேளாண்மை ஆராய்ச்சி - விரிவாக்கம் - விவசாயிகளின் இணைப்புகளை வலுப்படுத்துதல்:
மாவட்டம், ஊராட்சி ஒன்றியம் மற்றும் கிராம ஊராட்சி மட்டத்தில் குழுக்களை அமைத்தல். அரசு சாரா நிறுவனங்கள் உள்ளிட்ட தனியார் நிறுவனங்களுடன் புதிய கூட்டாண்மைகளை உருவாக்குதல்.
# வேளாண்மை தொழில்நுட்ப மேலாண்மை முகமை

## முக்கிய அம்சங்கள்

மாவட்ட அளவில் விவசாயி ஆலோசனைக் குழுவை உருவாக்குதல். விவசாயிகளை ஒழுங்கமைக்க அரசு சாரா நிறுவனங்களைப் பயன்படுத்துதல். தொழில்நுட்ப பரிமாற்றத்தில் தனியார் துறை ஈடுபாட்டை ஊக்குவித்தல். மாவட்டத்தில் ஆராய்ச்சி அலகுகள் மூலம் சரிபார்ப்பு மற்றும் சுத்திகரிப்பு தொழில்நுட்பங்களை மேம்படுத்தல்.  
- ஊராட்சி ஒன்றியம் மற்றும் கிராம ஊராட்சி மட்டத்தில் திட்டமிடல் நடைமுறை:
வேளாண்மைத் தகவல் தொழில்நுட்பத்தின் அதிகரித்த பயன்பாட்டை ஊக்குவித்தல்.
இம்முகமையின் ஊழியர்களின் திறனை அதிகரிக்க பயிற்சி வழங்குதல்.
புதிய பொது-தனியார் கூட்டாண்மைகளை உருவாக்குதல்.
விவசாயிகளின் ஆர்வக் குழுவை உருவாக்குதல் மற்றும் வலுப்படுத்துதல்
# வேளாண்மை தொழில்நுட்ப மேலாண்மை முகமை

## நிதி

இந்தத் திட்டம் இந்திய அரசால் ஆதரிக்கப்படுகிறது. இத்திட்டத்திற்கு இந்திய அரசு 60% நிதியும், மாநில அரசுகள் 40% நிதியும் வழங்குகிறது. தமிழ்நாட்டில் இத்திட்டம் 2012ஆம் ஆண்டில் நடைமுறைப்படுத்தப்பட்டது.
# வேளாண்மை தொழில்நுட்ப மேலாண்மை முகமை

## திட்டப் பணியாளர்கள்

வேளாண்மைப் பல்கலைக்கழகத்தில் வேளாண்மை பட்டயப் படிப்பு முடித்தவர்கள், ஊராட்சி ஒன்றியப் பகுதியில் உதவி தொழில்நுட்ப மேலாளர்கள் எனும் பணியிடத்தில் பணிபுரிபவர்களுக்கு ரூபாய் 15 ஆயிரம் தொகுப்பூதியம் மற்றும் இளநிலை வேளாண்மை பட்டப் படிப்பு முடித்தவர்களுக்கு, தொழில்நுட்ப மேலாளர்கள் எனும் பணியிடத்தில் மாதம் ரூபாய் 25 ஆயிரம் தொகுப்பூதியம் வழங்கப்படுகிறது.
# குத்தனூர்-II

**குத்தனூர்-II** (*Kuthannur-II*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூர் ஆகும்.
# குத்தனூர்-II

## மக்கள்வகைப்பாடு

இந்திய மக்கள் தொகை கணக்கெடுப்பின்படி, குத்தனூர்-II காராமத்தின் மொத்த மக்கள் தொகை 6,363 ஆகும். இதில் ஆண்களின் எண்ணிக்கை 3,042 என்றும், பெண்களின் எண்ணிக்கை 3,321 என்றும் உள்ளது.
# அனைத்து அருணாச்சலப் பிரதேச மாணவர் சங்கம்

**அனைத்து அருணாச்சலப் பிரதேச மாணவர் சங்கம்** (*All Arunachal Pradesh Students' Union*) இந்தியாவின் அருணாச்சலப் பிரதேச மாநிலத்தில் உள்ள தலைமை மாணவர் சங்கமாகும். மாநிலத்தில் உள்ள அனைத்து மாணவர் அமைப்புகளையும் ஒழுங்குபடுத்தி செயல்படுத்துகிறது மற்றும் பராமரிக்கிறது. மாநிலத்தில் வலுவான எதிர்க்கட்சி இல்லாத நிலையில், சில நேரங்களில் ஆளும் அரசாங்கத்திற்கு ஓர் எதிர்க்கட்சியாகவும் செயல்படுகிறது.
# அனைத்து அருணாச்சலப் பிரதேச மாணவர் சங்கம்

## தேர்தல்

அனைத்து அருணாச்சலப் பிரதேச மாணவர் சங்கத்திற்கான தேர்தல்கள் ஒவ்வொரு அமர்வுக்குப் பிறகும் மாநிலம் முழுவதும், பொதுவாக மாவட்ட வாரியாக, பல்வேறு இடங்களில் நடத்தப்படுகின்றன. தேர்தல் காலம் மூன்று ஆண்டு காலத்திற்கு ஒரு முறையாகும்.
# அருணாச்சல் துடுப்பாட்டச் சங்கம்

**அருணாச்சல் துடுப்பாட்டச் சங்கம்** (*Arunachal Cricket Association*) என்பது இந்தியாவின் அருணாசலப் பிரதேச மாநிலத்திலுள்ள அருணாச்சலப் பிரதேச துடுப்பாட்ட அணியையும் அருணாசலப் பிரதேசத்தின் துடுப்பாட்ட நடவடிக்கைகளையும் நிர்வகிக்கும் ஓர் அமைப்பாகும். இச்சங்கம் இந்தியத் துடுப்பாட்டக் கட்டுப்பாடு வாரியத்துடன் முழு உறுப்பினராக இணைக்கப்பட்டுள்ளது.
# அருணாச்சல் துடுப்பாட்டச் சங்கம்

## வரலாறு

செப்டம்பர் 2007 ஆம் ஆண்டு செப்டம்பர் மாதத்தில் அருணாச்சல் துடுப்பாட்ட சங்கம் இந்தியத் துடுப்பாட்டக் கட்டுப்பாடு வாரியத்தின் இணைப்புக்கு விண்ணப்பித்தது. 2008 ஆம் ஆண்டு அக்டோபர் மாதத்தில் இச்சங்கம் இந்தியத் துடுப்பாட்டக் கட்டுப்பாடு வாரியத்துடன் இணைப்பைப் பெற்றது. அருணாச்சலப் பிரதேச துடுப்பாட்ட அணி டிசம்பர் 2009 ஆம் ஆண்டு திசம்பர் மாதத்தில் 19 வயதுக்குட்பட்டோருக்கான போட்டியில் தனது முதல் உள்நாட்டுப் போட்டியை விளையாடியது. அதன் தொடக்கத்தில் அணிகள் உள்கட்டமைப்பு வசதிகளில் சிக்கல்களை எதிர்கொண்டன. ஒரு மாநிலம், ஒரு வாக்கு என்ற லோதா குழுவின் சீர்திருத்தங்களுக்குப் பிறகு, வடகிழக்கு மாநிலங்கள் 2017–18 ஆண்டு முதியோர் அணி உள்நாட்டு பருவத்தில் விளையாடும் என்று எதிர்பார்க்கப்பட்டது, ஆனால் இந்தியத் துடுப்பாட்டக் கட்டுப்பாடு வாரியம் சீர்திருத்த உத்தரவை புறக்கணித்தது. நீண்ட சட்டப் போராட்டத்திற்குப் பிறகு, 2018 ஆம் ஆண்டு சூலை மாதத்தில் இந்தியத் துடுப்பாட்டக் கட்டுப்பாடு வாரியம் அருணாச்சல் துடுப்பாட்ட சங்கத்திற்கு முழு உறுப்பினர் தகுதியை வழங்கியது. அணி 2018–19 பருவத்தில் முதியோர் வகை போட்டியில் அறிமுகமானது. முதல் பருவத்திற்கானப் போட்டியில் விளையாடும் வீரர்கள் தேர்வுக்கு சங்கம் கையூட்டு வாங்கிய குற்றச்சாட்டுகளில் சிக்கியது. செப்டம்பர் 2019 ஆம் ஆண்டு செப்டம்பர் மாதத்தில் சீர்திருத்தங்களின்படி, சங்கத்தின் தேர்தல்கள் நடத்தப்பட்டு, சங்கத்தின் தலைவராக டிசி தோக்கு தலைவராகத் தேர்ந்தெடுக்கப்பட்டார்.
# தேசிய நெடுஞ்சாலை 22 (இந்தியா)

**தேசிய நெடுஞ்சாலை 22** (**தே. நெ. 22**)(*National Highway 22 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை பீகாரில் உள்ள சோன்பர்சா (சீதாமர்ஹி மாவட்டம்) முதல் சார்கண்டில் உள்ள சந்த்வா (லதேஹர் மாவட்டம்) வரை செல்கிறது. சோன்பர்சா இந்தியா/ நேபாள எல்லையில் அமைந்துள்ளது.
# தேசிய நெடுஞ்சாலை 22 (இந்தியா)

## வழித்தடம்

தேசிய நெடுஞ்சாலை 22, பீகார், சார்கண்டு மாநிலங்களில் உள்ள பின்வரும் நகரங்கள் வழியாக வடக்கிலிருந்து தெற்கு நோக்கி செல்கிறது.
-முசாப்பர்பூர் பகுதி]]
# தேசிய நெடுஞ்சாலை 22 (இந்தியா)

## வழித்தடம்

### பீகார்

- சோன்பர்சா (இந்தோ-நேபாள எல்லை)
- தும்ரா (சீதாமர்கி)
- இரன்னி சைத்பூர்
- பைரியா, முசாபர்பூர்
- கோரல் (வைசாலி)
- பகவான்பூர்
- திகிகலா, ஹாஜிப்பூர்
- கும்ரார், பட்னா
- புன்புன்
- மசௌரி (பட்னா)
- ஜகனாபாத்
- பெலகஞ்ச்
- கயை
- புத்தகயை
- தோபி ( ஜிடி சாலை/தே. நெ.19 இணைக்கிறது)
# தேசிய நெடுஞ்சாலை 22 (இந்தியா)

## வழித்தடம்

### சார்க்கண்டு

- ஹண்டர்கஞ்ச்
- ஜோரி கலன்
- சத்ரா
- பாலுமத்
- சந்த்வா (லதேஹர்)
# தேசிய நெடுஞ்சாலை 122 (இந்தியா)

**தேசிய நெடுஞ்சாலை 122** (*National Highway 122 (India)*) இந்தியாவின் தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க பீகார் மாநிலத்தில் பயணிக்கின்றது. இது தேசிய நெடுஞ்சாலை 22-<nowiki/>ன் ஒரு கிளைச்சாலை ஆகும். தேசிய நெடுஞ்சாலை 122 முன்பு தே. நெ. 28 என எண்ணிடப்பட்டது.
# தேசிய நெடுஞ்சாலை 122 (இந்தியா)

## வழித்தடம்

தேசிய நெடுஞ்சாலை 122, பின்வரும் நகரங்கள், வழியாக வடக்கிலிருந்து தெற்கு நோக்கிச் செல்கிறது:  
- இராம் தயாலு நகர் (முசாபர்பூர்)
- சக்ரா தொகுதி
- தோலி தொடருந்து நிலையம்
- தாஜ்பூர் தொகுதி
- முசுரிகராரி (சமஸ்திபூர்)
- உஜியார்பூர் தொகுதி
- தல்சிங்சராய்
- பேகூசராய்
- தெக்ரா பிளாக்
- பரவுனி (பேகூசராய்)
# தேசிய நெடுஞ்சாலை 122 (இந்தியா)

## சந்திப்புகள்

: முசாபர்நகர் அருகே முனையம்
: முசுரிகராரி
: பரவுனி அருகே முனையம்
# தேசிய நெடுஞ்சாலை 122 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 122அ (இந்தியா)

**தேசிய நெடுஞ்சாலை 122அ**, பொதுவாக **தே. நெ. 122அ** என்று அழைக்கப்படுவது இந்தியாவின் தேசிய நெடுஞ்சாலையாகும். தேசிய நெடுஞ்சாலை 122அ இந்தியாவின் பீகார் மாநிலத்தை கடந்து செல்கிறது.
# தேசிய நெடுஞ்சாலை 122அ (இந்தியா)

## வழித்தடம்

விசுவநாத்பூர் சௌக் - கோயிலி - நன்பூர்.
# தேசிய நெடுஞ்சாலை 122அ (இந்தியா)

## சந்திப்புகள்

: விசுவநாத்பூர் அருகே முனையம்
: நான்பூர் அருகே
# தேசிய நெடுஞ்சாலை 122அ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# உபுட்

**உபுட்** (ஆங்கிலம்; இந்தோனேசியம்: *Ubud*; பாலினியம்: ᬳᬸᬩᬸᬤ᭄) என்பது இந்தோனேசியா, பாலி, கியான்யார் பிராந்தியத்தில் *(Gianyar Regency)*; நெல் வயல்கள் மற்றும் செங்குத்தான பள்ளத்தாக்குகளின் மையத்தியில் அமைந்துள்ள ஒரு கலைப் பண்பாட்டு நகரம் ஆகும்.  
சில நூற்றாண்டுகளாகக் கலைப் பண்பாட்டு மையமாகத் திகழும் இந்த நகரம், பெரிய அளவிலான சுற்றுலாத் துறையை உருவாக்கியுள்ளது. இந்த நகரம் மட்டும், தென்பசார் பெருநகரப் பகுதியின் *(Greater Denpasar)* வடக்குப் பகுதியை உருவாக்குகிறது. பாலியில் இந்தப் பகுதி சர்பகீதா *(Sarbagita)* என்று அழைக்கப்படுகிறது.  
பொதுவாகப் பார்க்கும் போது, உபுட் என்பது ஒரு நிர்வாக மாவட்டம் ஆகும். இதை **கெச்சமத்தான்** *(Kecamatan)* என்று அழைக்கிறார்கள். 2020-ஆம் ஆண்டு கணக்கெடுப்பின்படி உபுட் நகரத்தின் மக்கள்தொகை 74,800; அதன் பரப்பளவு 42.38&nbsp;கிமீ<sup>2</sup>. உபுட் தேசா எனும் கிராம மையப் பகுதி 11,971 மக்கள்தொகையையும் 6.76&nbsp;கிமீ<sup>2</sup> பரப்பளவையும் கொண்டுள்ளது, ஒவ்வோர் ஆண்டும் மூன்று மில்லியனுக்கும் அதிகமான வெளிநாட்டு சுற்றுலாப் பயணிகளைப் பெறுகிறது.  
உபுட் நகரத்தைச் சுற்றியுள்ள பகுதியானது, பெரும்பாலும் பண்ணைகள், நெற்பயிர் வயல்கள், வேளாண் வனவியல் தோட்டங்கள் மற்றும் சுற்றுலாப் பயணிகள் தங்கும் இடங்களால் ஆனது. 2018-ஆம் ஆண்டு நிலவரப்படி, தென்பசார் மாநகரத்தைக் காட்டிலும் அதிகமான சுற்றுலாப் பயணிகள் உபுட் நகரத்திற்கு வருகை தந்துள்ளனர்.
# உபுட்

## வரலாறு

எட்டாம் நூற்றாண்டின் புராணக்கதையின் வழியாக, ஜாவானிய பாதிரியார் ரிஷி மார்கண்டியா *(Rsi Markandya)* என்பவரைப் பற்றி தெரிய கூறுகிறது. அவர் உபுட் காம்புகான் பகுதியில், இரண்டு ஆறுகள் சங்கமிக்கும் இடத்தில் தியானம் செய்தார்.  
தற்போது அந்த இடம் பாலி இந்துக்களுக்கு ஒரு புனிதமான இடமாக உள்ளது. பின்னர் அவர் உபுட் பள்ளத்தாக்கு தரையில் குனோங் லெபா கோயிலை *(Gunung Lebah Temple)* நிறுவினார். அந்த இடம் தற்போது ஒரு புனிதத் தலமாக உள்ளது.
# உபுட்

## வரலாறு

### கியான்யார் மன்னர்

இந்த நகரம் முதலில் மருத்துவ மூலிகைகள் மற்றும் தாவரங்களின் முக்கிய இடமாக இருந்தது; உபுட் என்ற பெயர் பாலினிய சொல்லான உபாட் (*Ubad*) என்பதிலிருந்து வந்தது.  
பாலி தீவின் முக்கியப் பொருளாதார உயிர்நாடியான சுற்றுலாத் துறையை மீட்டெடுக்கும் வகையில், உபுட் எழுத்தாளர்கள் மற்றும் வாசகர்கள் விழா எனும் எழுத்தாளர் விழா *(Ubud Writers and Readers Festival)* உருவாக்கப்பட்டது.
# உபுட்

## சாலைகள்

உபுட் நகரத்தில் ஜாலான் ராயா உபுட் *(Jalan Raya Ubud)* என்பது முக்கியச் சாலையாக விளங்குகிறது. ஜாலான் ராயா என்றால் சாலை என்று பொருள்படும். இந்தச் சாலை நகர மையத்தின் வழியாக கிழக்கு-மேற்காகச் செல்கிறது.  
குரங்கு காட்டுச் சாலை *(Jalan Monkey Forest)*; மற்றும் அனுமான் சாலை *(Jalan Hanoman)* ஆகிய இரண்டு நீண்ட சாலைகளும் உபுட் முதனமைச் சாலையில் இருந்து பிரிந்து தெற்கு நோக்கிச் செல்கின்றன.
# உபுட்

## இந்தோனேசிய நிர்வாக உட்பிரிவுகள்

இந்தோனேசியாவின் நிர்வாகப் பிரிவுகள்; நான்கு நிலைகளாகப் பிரிக்கப்பட்டுள்ளன.  
- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# உபுட்

## காட்சியகம்

- **உபுட் காட்சிப் படங்கள்**
# தேசிய நெடுஞ்சாலை 122ஆ (இந்தியா)

**தேசிய நெடுஞ்சாலை 122ஆ**, (*National Highway 122B (India)*) பொதுவாக **தே. நெ. 122ஆ** என அழைக்கப்படுகிறது. இது இந்தியாவின் பீகார் மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 22-இன் கிளைச்சாலை ஆகும். தேசிய நெடுஞ்சாலை 122அ ஹாஜிப்பூர் (வைசாலி மாவட்டம்) அருகே ஜாதுவாவில் உள்ள தே. நெ. 22-ஐ பேகூசராயில் (பேகூசராய் மாவட்டம்) தேசிய நெடுஞ்சாலை 122 உடன் இணைக்கிறது.
# தேசிய நெடுஞ்சாலை 122ஆ (இந்தியா)

## வழித்தடம்

தேசிய நெடுஞ்சாலை 122ஆ மேற்கிலிருந்து கிழக்கு திசையில் பின்வரும் நகரங்கள் வழியாகச் செல்கிறது:  
- ஜாதுவா (ஹாஜிப்பூர்)
- பிதுபூர்
- காந்தி சௌக் (தேசரி)
- மக்னார்
- மோகன்பூர் தொகுதி
- முகையூதிநகர்
- வித்யாபதிதம் ரயில் நிலையம்
- பச்வாரா (பேகூசராய்)
# தேசிய நெடுஞ்சாலை 122ஆ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# டைன் மேனா

**டைன் மேனா** (*Tine Mena*) இந்தியாவைச் சேர்ந்த ஒரு மலையேறும் வீராங்கனையாவார். 1986 ஆம் ஆண்டு செப்டம்பர் மாதம் 17 ஆம் தேதியன்று இவர் பிறந்தார். 2011 ஆம் ஆண்டு மே மாதம் 9 ஆம் தேதியன்று எவரெசுட்டு சிகரத்தை அடைந்தார். இச்சாதனையை நிகழ்த்திய முதல் வடகிழக்கு இந்தியர் என்ற சிறப்பும் அருணாச்சலப் பிரதேச பெண்மணி என்ற சிறப்பும் இவருக்கு கிடைத்தது.
# டைன் மேனா

## ஆரம்பகால வாழ்க்கை

கீழ் திபாங் பள்ளத்தாக்கு மாவட்டத்தின் மாவட்டத் தலைமையகமான உரோயிங்கிலிருந்து 178 கி.மீ தொலைவில் அமைந்துள்ள எச்சாலி என்ற தொலைதூர கிராமத்தில் டைன் மேனா பிறந்தார். இவரது குழந்தைப் பருவம் மலைகள் மற்றும் இயற்கையின் மடியில் கழிந்தது. 17 வயதாக இருந்தபோது இந்திய இராணுவத்தில் ஒரு சுமை தூக்கும் பணியாளராகப் பணியாற்றினார். 2011 ஆம் ஆண்டு மலையேறும் பயணத்தின் போது இவரது மொத்த பயணச் செலவு சுமார் ரூ. 20 இலட்சமாக இருந்தது.
# கபூர்தலா இல்லம்

latestyles>  
**கபூர்தலா இல்லம்** (*Kapurthala House*) என்பது கபூர்தலா சமசுதான மன்னர்களின் தில்லியிலுள்ள முன்னாள் வசிப்பிடமாகும். இது கன்னாட்டு பிளேசில் அமைந்துள்ளது.  
கபூர்தலா இல்லம், பஞ்சாப் மாநில அரசால் பயன்படுத்தப்படுகிறது. தேசிய தலைநகருக்கு வருகை தரும் பஞ்சாப் முதல்வர் இங்கு தங்கும் இல்லமாகும்.
# தோல்பூர் இல்லம்

**தோல்பூர் இல்லம்** (*Dholpur House*) என்பது தில்லியில் உள்ள தோல்பூர் சனஸ்தான ராணாவின் முன்னாள் இல்லமாகும். இது ஷாஜகான் சாலையில் இந்தியாவின் வாயில் அருகே அமைந்துள்ளது.  
இது 1920களில் எழில்படுக் கலைப் பாணியில் கட்டப்பட்டது. வெளிப்புறச் சுவர்கள் வெள்ளை நிறத்தில் வண்ணம் பூசப்பட்டுள்ளது.  
இன்று ஒன்றிய பணியாளர் தேர்வாணைய அலுவலகம் இங்கு உள்ளது. அகில இந்தியச் சேவைகள் மற்றும் இந்திய அரசாங்கத்திற்கான பிரிவு அ சேவைகளுக்கான விண்ணப்பதாரர்களை ஆட்சேர்ப்பு செய்வதற்கான நேர்காணல்கள் இங்கு நடத்தப்படுகின்றன.
# பாலைப்பெருமாள் கட்டு

<templatestyles src="Module:Infobox/styles.css"></templatestyles>
**பாலைப்பெருமாள் கட்டு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 25 கிலோமீட்டர் தூரத்தில் அமைந்துள்ளது.
# உதய்பூர் இல்லம்

**உதய்பூர் இல்லம்** (*Udaipur House*) என்பது தில்லியில் உள்ள உதய்பூர் மகாராணாவின் முன்னாள் இல்லமாகும்.  
தில்லியின் *தீசு அசாரி* நீதிமன்றத்திற்கு அருகில் 12,000 சதுர மீட்டர் பரப்பளவில் உதய்பூர் மாளிகை அமைந்துள்ளது. இராசத்தான் அரசு உரிமை கோரினாலும் இது தில்லி அரசின் வசம் உள்ளது.
# உதய்பூர் இல்லம்

## மேலும் பார்க்கவும்

- ஐதராபாத்து இல்லம்
- பரோடா இல்லம்
- பட்டியாலா இல்லம்
# மண்டி இல்லம்

<templatestyles src="Module:Coordinates/styles.css"></templatestyles>  
**மண்டி இல்லம்** (*Mandi House*) என்பது இந்தியாவின் தில்லியில் உள்ள ஒரு பகுதி. இது தில்லியில் உள்ள மண்டி அரசரின் முன்னாள் இல்லமாக இருந்தது.
# மண்டி இல்லம்

## வரலாறு

1940களில், மண்டி சமஸ்தானத்தின் 18வது மன்னர், ராஜா சர் ஜோகிந்தர் சென் பகதூர் இந்த மாளிகையினைக் கட்டினார். இது இப்போது *இமாச்சல் பவன்* என்று அழைக்கப்படும் இடத்திற்கு அடுத்ததாக உள்ளது. இது 1970களில் விற்கப்பட்டுப் பிரிக்கப்பட்டது. 1990களில் கட்டப்பட்ட பெரிய, நவீன அலுவலகங்களுக்கு வழி வகுக்கும் வகையில் பழைய அரண்மனை இடிக்கப்பட்டது. இமாச்சலப் பிரதேசத்தின் மாநில இல்லமான *இமாச்சல் பவன்* இப்போது இங்கு அமைந்துள்ளது. தேசியத் தொலைக்காட்சி ஒளிபரப்பு நிறுவனமான தூர்தர்ஷனின் தலைமையகமான *தூர்தர்ஷன் பவன்* இங்கு அமைந்துள்ளது. இன்று, அலுவலக வளாகத்தின் பெயர் பழைய அரச குடியிருப்பு, மண்டி இல்ல மெட்ரோ நிலையம் ஆகியவற்றை நினைவுபடுத்துகிறது. சுற்றியுள்ள பெரிய பகுதி இன்னும் மண்டி இல்லம் என்று குறிப்பிடப்படுகிறது.  
அக்ரசேன் படிக்கிணறு மண்டி இல்லத்திற்கு அருகில் அமைந்துள்ளது.
# பேடிங்டன்

**பேடிங்டன்** (ஆங்கிலம்: Paddington) என்பது இங்கிலாந்தின் மத்திய லண்டனில் உள்ள வெஸ்ட்மின்ஸ்டர் நகரில் உள்ள ஒரு பகுதி. ஒரு இடைக்கால பாரிஷ் பின்னர் லண்டன் கவுண்டி பெருநகர பெருநகரமாக இருந்தது, இது 1965 இல் வெஸ்ட்மின்ஸ்டர் மற்றும் கிரேட்டர் லண்டனுடன் இணைக்கப்பட்டது. பொறியாளர் இசம்பார்ட் கிங்டம் ப்ரூனெல் வடிவமைத்த பாடிங்டன் நிலையம் 1847 இல் திறக்கப்பட்டது. இது செயின்ட் மேரி மருத்துவமனை மற்றும் முன்னாள் பாடிங்டன் பசுமை காவல் நிலையத்தின் தளமாகும்.
# தில்லி சட்டமன்றத் தேர்தல், 2025

**தில்லி சட்டமன்றத் தேர்தல், 2025** (*2025 Delhi Legislative Assembly election*) என்பது தில்லி சட்டமன்றத்தின் 70 தொகுதிகளுக்கும் பிப்ரவரி 5, 2025 அன்று நடைபெற உள்ள பொதுத் தேர்தலாகும். இத்தேர்தல் முடிவுகள் 8 பிப்ரவரி 2025 அன்று அறிவிக்கப்படும்.
# தில்லி சட்டமன்றத் தேர்தல், 2025

## பின்னணி

முந்தைய தில்லி சட்டப் பேரவைத் தேர்தல்கள் பிப்ரவரி 2020-இல் நடைபெற்றது. இத்தேர்தலில் வெற்றி பெற்ற ஆம் ஆத்மி கட்சி (ஆஆக) மாநில அரசாங்கத்தை அமைத்தது. அரவிந்த் கெஜ்ரிவால் தொடர்ந்து மூன்றாவது முறையாக முதல்வராகப் பதவியேற்றார். 21 செப்டம்பர் 2024 அன்று, கெஜ்ரிவால் ஊழல் குற்றச்சாட்டில் சிறையில் அடைக்கப்பட்ட பின்னர் பதவி விலகினார். எனவே ஆதிசீ மர்லேனா முதலமைச்சராக பதவியேற்றார். ஏழாவது தில்லி சட்டசபையின் பதவிக்காலம் 15 பிப்ரவரி 2025 அன்று முடிவடைகிறது.
# தில்லி சட்டமன்றத் தேர்தல், 2025

## தேர்தல் அட்டவணை

| தேர்தல் அறிவிப்பு தேதி | **10 சனவரி 2025** |  |
| --- | --- | --- |
| வேட்புமனு தாக்கல் செய்வதற்கான கடைசி தேதி | **17 சனவரி 2025** |  |
| வெட்புமனு பரிசீலனை | **18 சனவரி 2025** |  |
| வேட்புமனுவை திரும்பப்பெற கடைசி நாள் | **20 சனவரி 2025** |  |
| வாக்கெடுப்பு தேதி | **5 பிப்ரவரி 2025** |  |
| வாக்குகள் எண்ணப்படும் தேதி | **8 பிப்ரவரி 2025** |  |
| தேர்தல் முடிவதற்கு முன் தேதி | **10 பிப்ரவரி 2025** | } |
# தில்லி சட்டமன்றத் தேர்தல், 2025

## கட்சிகளும் கூட்டணிகளும்

### 

| ஆம் ஆத்மி கட்சி | அரவிந்த் கெஜ்ரிவால் | 70 | } |
| --- | --- | --- | --- |  
| பாரதிய ஜனதா கட்சி | வீரேந்திர சச்தேவா | 59 (அறிவிக்கப்பட்டது) |
| --- | --- | --- |  
| இந்திய தேசிய காங்கிரசு | தேவேந்தர் யாதவ் | 70 | } |
| --- | --- | --- | --- |  
| இந்தியப் பொதுவுடைமைக் கட்சி | சங்கர் லால் | 6 |
| --- | --- | --- |
| இந்தியப் பொதுவுடமைக் கட்சி (மார்க்சிஸ்ட்) | அனுராக் சக்சேனா | 2 |
| இந்தியப் பொதுவுடமைக் கட்சி (மார்க்சியம்-லெனினியம்) விடுதலை | ரவி ராய் | 2 |
# தில்லி சட்டமன்றத் தேர்தல், 2025

## கட்சிகளும் கூட்டணிகளும்

### மற்றவை

| பகுஜன் சமாஜ் கட்சி | சுபம் டோக்ரா | 70 |
| --- | --- | --- |
| தேசியவாத காங்கிரசு கட்சி | 30 |  |
| ஆசாத் சமாஜ் கட்சி (கன்சிராம்) | 15 |  |
| அனைத்திந்திய மஜ்லிசே இத்திகாதுல் முசுலிமீன் | 2 | } |
# தில்லி சட்டமன்றத் தேர்தல், 2025

## பிரச்சாரம்

### ஆம் ஆத்மி கட்சி

ஆம் ஆத்மி கட்சியின் பிரச்சாரத்தை அரவிந்த் கெஜ்ரிவால் துவக்கி வைத்தார். கட்சி தனது பிரச்சாரத்தின் ஒரு பகுதியாக *மகிளா சம்மன் யோஜனா* போன்ற பல்வேறு திட்டங்களை அறிவித்தது. இதில் பெண்களுக்கு ரூ.2,100 மாதாந்திர நிதியுதவியும், கோயில் பூசாரிகளுக்கும் குருத்வாராக்களின் கிராந்திகளுக்கும் ரூ.18,000 நிதியுதவி வழங்கும் *பூஜாரி கிரந்தி சம்மன் யோஜனாவும்* அடங்கும்.
# தில்லி சட்டமன்றத் தேர்தல், 2025

## பிரச்சாரம்

### பாரதிய ஜனதா கட்சி

ஆம் ஆத்மி அரசின் ஊழலை வெளிச்சம் போட்டுக் காட்டும் *பரிவர்தன் யாத்திரையுடன்* எதிர்க்கட்சியான பாஜக தனது பிரச்சாரத்தைத் தொடங்கியது. பின்னர் பிரதமர் நரேந்திர மோதி அதிகாரப்பூர்வமாக கட்சி பிரச்சாரத்தை ரோஹினியில் ஒரு பேரணியில் தொடங்கினார். இங்கு இவர் தண்ணீர் பற்றாக்குறை, மாசு போன்ற பிரச்சினைகள் காரணமாக அரசாங்கத்தை *"ஆப்தா"* (மொழிபெயர்ப்பு பேரழிவு) என்று விமர்சித்தார்.
# தில்லி சட்டமன்றத் தேர்தல், 2025

## பிரச்சாரம்

### இந்திய தேசிய காங்கிரசு

இந்திய தேசிய காங்கிரசு நவம்பர் மாதம் *தில்லி நியாய யாத்திரையை* நடத்தப்போவதாக அறிவித்தது மாசுபாடு, பணவீக்கம், வேலையில்லா திண்டாட்டம், குப்பை அகற்றல் போன்ற பிரச்சினைகளில் மாநில, மத்திய அரசாங்கங்களை விமர்சித்து பிரச்சாரம் அமைந்தது.  
நவம்பர் 8 அன்று இமாச்சலப் பிரதேச முதல்வர் சுக்விந்தர் சிங் சுகுவால் தொடங்கப்பட்ட இந்த யாத்திரை, நான்கு கட்டங்களாக எழுபது சட்டமன்றத் தொகுதிகளையும் உள்ளடக்கியது. யாத்திரையின் முதல் கட்டம் 8 நவம்பர் 2024 அன்று ராஜ்காட்டில் தொடங்கப்பட்டது. இதில் 15 சட்டமன்ற தொகுதிகளை உள்ளடக்கி சாலிமார் பாக்கில் நவம்பர் 13 அன்று முடிவடைந்தது. இரண்டாம் கட்ட யாத்திரை வடகிழக்கு தில்லியில் உள்ள கோகுல்புரியிலிருந்து நவம்பர் 16 அன்று தொடங்கி நவம்பர் 20 வரை 16 சட்டமன்ற தொகுதிகளை உள்ளடக்கியது. இரண்டாவது கட்டத்தில், கட்சித் தலைவர் யாதவ், சுகாதாரம், தினசரி கூலிகள், வியாபாரிகள் எதிர்கொள்ளும் பிரச்சனைகள் தில்லியைப் பாதிக்கும் முக்கியப் பிரச்சினைகளாக எடுத்துக்காட்டினார். மூன்றாம் கட்டம் பாலம் கிராமத்தில் உள்ள வால்மீகி மந்திரில் நவம்பர் 22 அன்று தொடங்கியது. கடந்த 10 ஆண்டுகளில் அசுத்தமான நீர் வழங்கல், அதிகரித்த மின் கட்டணம், குடும்ப அட்டைகளுக்கான நீண்ட காத்திருப்பு, பயனாளிகளுக்கு ஓய்வூதியம் போன்ற அடிப்படை பிரச்சனைகளை ஆம் ஆத்மி மாநில அரசு தீர்க்க தவறிவிட்டதாக குற்றம் சாட்டினர். இந்த யாத்திரை 7 திசம்பர் 2024 அன்று நிறைவடைந்தது.  
தில்லி பெண்களுக்கு மாதம் ₹ 2,100 தருவதாக கெஜ்ரிவால் கூறியதற்காக தில்லி பிரதேச காங்கிரசு கட்சித் தலைவர் தேவேந்தர் யாதவ் விமர்சித்தார்.  
**அறிக்கை**  
காங்கிரஸ் கட்சி, இராசத்தானில் தனது ஆட்சியின் போது இயற்றிய சுகாதார உரிமைச் சட்டத்தைப் போலவே, அனைத்து தில்லி குடியிருப்பாளர்களுக்கும் ₹25 லட்சம் வரையிலான செலவில் உலகளாவிய சுகாதார காப்பீட்டை வழங்குவதாக அறிவித்தது.  
காங்கிரசு கட்சி ஆட்சிக்கு வந்தால், தில்லியில் பெண்களுக்கு மாதந்தோறும் ₹2500 நிதியுதவி அளிக்கும் முன்மொழியப்பட்ட திட்டமான *பியாரி திதி யோஜனா* திட்டத்தை கருநாடக துணை முதல்வர் டி. கே. சிவகுமார் சனவரி 6ஆம் தேதி அறிவித்தார். கருநாடகாவில் காங்கிரசு அரசால் செயல்படுத்தப்பட்ட *குருஹ ஜோதி* திட்டத்தின் முன்மாதிரியாக இந்த முயற்சி இருக்கும் என்றும், இதன் மூலம் மாநிலத்தில் 1.22 கோடி பெண்கள் பயனடைவதாகவும் அவர் கூறினார். கருநாடகாவில் காங்கிரசு அளித்த அனைத்து உத்தரவாதங்களும் பதவியேற்ற 3 மாதங்களுக்குள் நிறைவேற்றப்பட்டதாக அவர் மேலும் கூறினார்.
# தில்லி சட்டமன்றத் தேர்தல், 2025

## முடிவுகள்

### கூட்டணி அல்லது கட்சி முடிவுகள்

| வாக்குகள் | % | ± பக் | போட்டியிட்டார் | வென்றது54 | **+/-** |
| --- | --- | --- | --- | --- | --- |
| ஆம் ஆத்மி கட்சி |  |  |  |  |  |
| பாரதிய ஜனதா கட்சி |  |  |  |  |  |
| இந்திய தேசிய காங்கிரஸ் |  |  |  |  |  |
| பகுஜன் சமாஜ் கட்சி |  |  |  |  |  |
| சுயேச்சைகள் |  |  |  |  |  |
# தில்லி சட்டமன்றத் தேர்தல், 2025

## முடிவுகள்

### மாவட்ட வாரியாக முடிவுகள்

| ஆம் ஆத்மி | பா.ஜ.க | மற்றவை |
| --- | --- | --- |
# தில்லி சட்டமன்றத் தேர்தல், 2025

## மேலும் பார்க்கவும்

- 2022 தில்லி மாநகராட்சி தேர்தல்
- இந்தியாவில் 2025 தேர்தல்
# பதேகாபாத்

**பதேகாபாத்** (*Fatehabad*), இந்தியாவின் அரியானா மாநிலத்தின் பதேகாபாத் மாவட்டத்தின் நிர்வாகத் தலைமையிடம் மற்றும் நகராட்சியும் ஆகும். இந்நகரம் பதேகாபாத் சட்டமன்றத் தொகுதிக்கு உட்பட்டது.
# பதேகாபாத்

## மக்கள் தொகையியல்

2011ஆம் ஆண்டின் கணக்கெடுப்பின்படி, 21 வார்டுகளும், 14085 வீடுகளும் கொண்ட பதேகாபாத் நகரத்தின் மக்கள் தொகை 70,777 ஆகும். அதில் 37,320 ஆண்கள் மற்றும் 33,457 பெண்கள் உள்ளனர்.பாலின விகிதம் 1000 ஆண்களுக்கு 896 பெண்கள் வீதம் உள்ளனர். சராசரி எழுத்தறிவு 81.96 % %ஆகும். இம்மாவட்ட மக்களில் இந்து சமயத்தினர் 92.39%, சீக்கியர்கள் 6.19%, இசுலாமியர் 0.92% மற்றும் பிறர் 0.42% ஆக உள்ளனர். பட்டியல் சாதியினரும் பட்டியல் பழங்குடியினரும் முறையே 19.71 % மற்றும் 0.0%ஆக உள்ளனர்.
# கிந்தாமணி

**கிந்தாமணி** (ஆங்கிலம்; இந்தோனேசியம்: *Kintamani*) என்பது இந்தோனேசியா, பாலி தீவில் ஒரு மாவட்டம் *(Kecamatan);* மற்றும் அந்த மாவட்டத்திற்குள் ஒரு கிராமமும் ஆகும். இந்த இடம் இயற்கை எழில் கொஞ்சும் சுற்றுலாப் பகுதியாகும்.  
கிந்தாமணி நகரம் பத்தூர் மலையின் *(Mount Batur)* மேற்கு விளிம்பில் உள்ளது. பத்தூர் மலை பகுதியைப் பார்ப்பதற்கான நிறுத்த இடமாகவும் உள்ளது.  
புரா துலுக் பியூவின் *(Pura Tuluk Biyu)* 1,000 ஆண்டுகள் பழைமையான "அமைதி சடங்குகள்" எனும் கல் பலகைகளுக்காகவும் *(Rites of Peace Stone Tablets)*; கிந்தாமணி நாய் எனும் ஓர் அரிய வகை நாய்களுக்காகவும் அறியப்படுகிறது.  
கிந்தாமணியில் பாலி ஆகா எனும் பூர்வீக பாலினிய மக்கள் நீண்ட காலமாக வசித்து வருகின்றனர்.
# கிந்தாமணி

## கிந்தாமணி மாவட்டம்

கிந்தாமணி மாவட்டம் தென்பசார் நகரத்தை விட 366.9 கிமீ<sup>2</sup> பரப்பளவைக் கொண்டுள்ளது, மேலும் இது 2020 மக்கள் தொகை கணக்கெடுப்பின்படி 112,463 மக்களைக் கொண்டிருந்தது. கிந்தாமணி மாவட்டம் கிராமப்புறமானது; மொத்தம் 48 கிராமங்கள் உள்ளன.  
அத்துடன் இந்த மாவட்டம் 19 பாலி ஆகா பூர்வீக மக்களின் கிராமங்களையும் கொண்டுள்ளது. அந்தக் கிராமங்கள், பத்தூர் மலையின் அடிவாரத்திலும், பத்தூர் ஏரியிலும், கிந்தாமணி பள்ளத்தாக்கிலும் பரவியுள்ளன.
# கிந்தாமணி

## இந்தோனேசிய நிர்வாக உட்பிரிவுகள்

இந்தோனேசியாவின் நிர்வாகப் பிரிவுகள்; நான்கு நிலைகளாகப் பிரிக்கப்பட்டுள்ளன.  
- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# கிந்தாமணி

## காட்சியகம்

- **கிந்தாமணி காட்சிப் படங்கள்**
# அ. ஜாகிர் உசைன்

அ. ஜாகிர் ஹுசைன் (Jahir Husain) என்பவர் கவிஞர், எழுத்தாளர், மொழிபெயர்ப்பாளர், மற்றும் பேராசிரியர். திருக்குறளை முதன்முதலில் தமிழிலிருந்து நேரடியாக அரபி மொழியில் மொழியாக்கம் செய்தவர். ஆத்திசூடி, பாரதியார் கவிதைகள், பாரதிதாசன் கவிதைகள் உள்ளிட்ட தமிழின் முதன்மையான நூல்களையும் தமிழறிஞர்களையும் அரபுலகிற்கு அறிமுகம் செய்தவர். மொழிபெயர்ப்பிற்காக தமிழ்நாடு அரசின் சிறந்த மொழிபெயர்ப்பாளர் விருது உட்பட பல்வேறு விருதுகளை பெற்றிருக்கிறார்.
# அ. ஜாகிர் உசைன்

## பிறப்பு & கல்வி

ஜாகிர் ஹுசைன் மே 25, 1971 கன்னியாகுமரி மாவட்டம், தக்கலையில்<nowiki/>சுலைஹா பீவி, அகமது இணையருக்கு மகனாகப் பிறந்தார். தந்தை தமிழ்நாடு அரசின் ஆரம்ப சுகாதாரத் துறையில் ஆய்வாளராகப் பணியாற்றியவர்.  
தக்கலை அரசு முஸ்லிம் துவக்கப்பள்ளியில் ஐந்தாம் வகுப்பை முடித்த ஜாகிர் ஹுசைன், தக்கலை அரசு மேல்நிலைப்பள்ளியில், பத்தாம் வகுப்புவரை தமிழ் வழியில் பயின்றார். அதன்பின் இஸ்லாமிய இறையியல் கல்வியில் ஈடுபட்டார். சென்னைப் பல்கலைக்கழகத்தின் உறுப்புக் கல்லூரியாக இருந்த வேலூர் அல்பாகியாதுஸ் ஸாலிஹாத் அரபுக் கல்லூரியில் 1994-ம் ஆண்டு ’பாகவி’ மார்க்க அறிஞர் பட்டமும், 'அப்சலுல் உலமா’ பட்டமும் பெற்றார்.  
இறையியல் கல்வியைப் படிக்கும்போதே பன்னிரண்டாம் வகுப்பை தனியாகவும், சென்னைப் பல்கலைக்கழகத்தில் தொலைதூரக் கல்வியின் மூலம் வரலாற்றுத் துறையில் இளங்கலைப் படிப்பையும் முடித்தார். அதன்பின் 1998-ம் ஆண்டு, சென்னைப் பல்கலைக்கழகத்தின் அரபுத் துறையில் முதுகலை பட்டமும், 2005-ம் ஆண்டு அரபு இலக்கியத்தில் முனைவர் பட்டமும் பெற்றார்.
# அ. ஜாகிர் உசைன்

## ஆசிரியர் பணி

பள்ளப்பட்டி உஸ்வத்துன் ஹஸனா அரபுக் கல்லூரி, சென்னை புதுக்கல்லூரி, திருநெல்வேலி சதக்கத்துல்லா அப்பா கல்லூரி ஆகிய கல்லூரிகளில் அரபுத்துறையில் உதவிப் பேராசிரியராகப் பணி என இருபது ஆண்டுகளுக்கும் மேலாக பல்வேறு இடங்களில் பணியாற்றிய ஜாகிர் ஹுசைன், அவர் பயின்ற சென்னைப் பல்கலைக்கழகத்திலேயே அரபுத்துறையில் உதவிப் பேராசிரியராக பிப்ரவரி 19, 2008-ல் நியமிக்கப்பட்டார். தற்போது துறைத் தலைவராக செயல்பட்டுவருகிறார்.  
ஜாகிர் ஹுசைன் சென்னைப் பல்கலைக்கழகம், பாண்டிச்சேரி பல்கலைக்கழகம், சேலம் பெரியார் பல்கலைக்கழகம் ஆகிய பல்கலைக்கழகங்களின் அரபுமொழி பாடத்திட்டக் குழுத் தலைவராக பொறுப்புவகிக்கிறார்.  
கோழிக்கோடு பல்கலைக்கழகம், கண்ணூர் பல்கலைக்கழகம், உஸ்மானியா பல்கலைக்கழகம், கேரளா பல்கலைக்கழகம், மதுரை காமராஜர் பல்கலைக்கழகம், சென்னை கிரசண்ட் பல்கலைக்கழகம் உள்ளிட்ட இந்தியாவிலுள்ள பல்வேறு பல்கலைக்கழகங்களிலும் கல்லூரிகளிலும் பாடத்திட்டக்குழு, தேர்வுக்குழு, முனைவர் ஆய்வு கண்காணிப்புக் குழு ஆகிய குழுக்களில் உறுப்பினராக பொறுப்பு வகிக்கிறார்.
# அ. ஜாகிர் உசைன்

## கருத்தரங்குகள், பயிலரங்குகள்

ஜாகிர் ஹுசைன் இருபத்தைந்துக்கும் அதிகமான சர்வதேசக் கருத்தரங்குகளிலும், முப்பதுக்கும் அதிகமான தேசியக் கருதரங்குகளிலும் கலந்துகொண்டு ஆய்வுக் கட்டுரைகளைச் சமர்ப்பித்துள்ளார். நூற்றுக்கும் மேற்பட்ட இலக்கியச் சொற்பொழிவுகளையும் நிகழ்த்தியுள்ளார்.  
ஏழு சர்வதேசக் கருத்தரங்குகளையும், பதினைந்துக்கும் மேற்பட்ட தேசியக் கருத்தரங்குகளையும் பயிலரங்குகளையும் ஒருங்கிணைத்துள்ளார்.
# அ. ஜாகிர் உசைன்

## இலக்கியப் படைப்புகள்

அரபு இலக்கியத்தில் ஆர்வம் கொண்ட ஜாகிர் ஹுசைன், அப்துல் ரகுமான், பேராசிரியர் தி.மு. அப்துல் காதர் உள்ளிட்ட தமிழ் அறிஞர்களுடன் ஏற்பட்ட நெருக்கத்தால் தமிழ் இலக்கியத்தில் ஈடுபடத் துவங்கினார்.  
மாணவப் பருவத்தில் மாணவர்களால் நடத்தப்பட்டு வந்த கையேட்டு இதழ்களில் கட்டுரைகளையும், கவிதைகளையும் எழுதத் தொடங்கினார். 2005-ம் ஆண்டு முதல் இவரது கட்டுரைகள், அரபு மொழியிலிருந்து நேரடியாக தமிழில் மொழியாக்கம் செய்யப்பட்ட கவிதைகள் மற்றும் சிறுகதைகள் ஆனந்த விகடன், காலச்சுவடு, உயிர் எழுத்து, உயிர்மை, கணையாழி, நீலம், திணை, மணல் வீடு, சமரசம் உள்ளிட்ட இதழ்களில் வெளியாகின.  
ஆனந்த விகடன், குங்குமம், கல்கி, இந்து தமிழ் காமதேனு, தினமணி, தினத்தந்தி, தினகரன், தினமலர், இந்து தமிழ் திசை, தி ஹிந்து, இந்தியன் எக்ஸ்பிரஸ், டைம்ஸ் ஆஃப் இந்தியா உள்ளிட்ட இதழ்களிலும் பல்வேறு தொலைக்காட்சி மற்றும் இணைய சேனல்களிலும் இவரது நூல் அறிமுகங்கள் மற்றும் நேர்காணல்கள் இடம்பெற்றுள்ளன.
# அ. ஜாகிர் உசைன்

## இலக்கியப் படைப்புகள்

### உலக நாடுகளில் அரபு மொழியில் திருக்குறள் அறிமுகம்

சவூதி அரேபியா, துபாய், ஷார்ஜா, மஸ்கட், குவைத், மலேசியா, சிங்கப்பூர் உள்ளிட்ட நாடுகளில் அரபு மொழிபெயர்ப்பின் மூலம் திருக்குறளைப் பற்றி அறிமுக உரைகள் நிகழ்த்தியுள்ளார்  
மார்ச் 28, 2015 முதல் ஏப்ரல் 5, 2015 வரை சவூதி அரேபியாவில் நடைபெற்ற சர்வதேச அரபுக் கவிஞர்கள் மாநாட்டில் திருக்குறளை அரபுக் கவிஞர்களுக்கு அறிமுகம் செய்தார். இதன் மூலம் சவூதி அரேபியாவில் அறிமுகம் செய்யப்பட்ட முதல் இந்திய இலக்கியமாக திருக்குறள் குறிப்பிடப்படுகிறது.
# அ. ஜாகிர் உசைன்

## மொழியாக்க நூல்கள்

### தமிழிலிருந்து அரபு மொழியில்

| 2013 | திருக்குறள் | உலகத் தமிழாராய்ச்சி நிறுவனம் |  |
| --- | --- | --- | --- |
| 2015 | ஆத்திசூடி | உலகத் தமிழாராய்ச்சி நிறுவனம் (2015)
கேலக்ஸி பதிப்பகம் (2023) |  |
| 2021 | ஈரோடு தமிழன்பன் கவிதைகள் | லிபி பதிப்பகம் |  |
| 2021 | ஆத்திசூடி புதிய பதிப்பு | கேலக்ஸி பதிப்பகம் |  |
| 2022 | பாரதியார் கவிதைகள் | கேலக்ஸி பதிப்பகம் |  |
| 2024 | பாரதிதாசன் கவிதைகள் | தமிழ்நாடு அரசின் நிதிநல்கையுடன் கஸல் பதிப்பகம் | } |
# அ. ஜாகிர் உசைன்

## மொழியாக்க நூல்கள்

### அரபியிலிருந்து தமிழில்

| 2007 | கவிதையை நம்பாதே | மஹ்மூத் தரவீஷ் கவிதைகள் | கீற்று வெளியீட்டகம் |  |
| --- | --- | --- | --- | --- |
| 2010 | கவலைப்படாதே | ஐ.எப்.டி. பதிப்பகம் |  |  |
| 2020 | நிசார் கப்பானி கவிதைகள் | சூஃபி பதிப்பகம் |  |  |
| 2021 | கிறுக்கி | அரபு சிறுகதைத் தொகுப்பு | காலச்சுவடு பதிப்பகம் |  |
| 2022 | உப்பு | கவிதைத் தொகுப்பு | டிஸ்கவரி பதிப்பகம் |  |
| 2023 | நாடோடிக் கட்டில் | கவிதைத் தொகுப்பு | காலச்சுவடு பதிப்பகம் |  |
| 2023 | காதலர்களாகப் பிரிவோம் | கவிதைத் தொகுப்பு | உயிர்மை பதிப்பகம் |  |
| 2024 | புயல் முட்டை | அரபு நுண்கதைத் தொகுப்பு | எதிர் வெளியீடு | } |
# அ. ஜாகிர் உசைன்

## பாடநூல்கள்

| 9 மற்றும் 10ஆம் வகுப்பு அரபு | ஆசிரியர் | தமிழ்நாடு அரசு பாட நூல் கழகம் |  |
| --- | --- | --- | --- |
| 1 மற்றும் 12ஆம் வகுப்பு அரபு | மதிப்புரையாளர் | தமிழ்நாடு அரசு பாட நூல் கழகம் |  |
| 2, 4, 6, 11 மற்றும் 12ஆம் வகுப்பு அரபு | வல்லுநர் குழு உறுப்பினர் | கேரள அரசு | } |
# அ. ஜாகிர் உசைன்

## சமய நூல்கள்

ஜாகிர் ஹுசைன் நபிகளாரின் இஸ்லாமிய பொன்மொழிகளையும் திருக்குர்ஆன் விரிவுரையையும் தமிழில் வெளியிட்டு வரும் சென்னை ரஹ்மத் அறக்கட்டளையில் 11 ஆண்டுகள் பகுதிநேர மொழிபெயர்ப்பாளராக பணியாற்றினார். அங்கு மொழிபெயர்ப்பாளர் குழுவுடன் இணைந்து 'ஸஹீஹ் முஸ்லிம் – நபிகளாரின் பொன்மொழிகள்’ முதல் மூன்று பாகங்களையும் 'தஃப்சீர் இப்னு கஸீர் - திருக்குர்ஆன் விளக்கவுரை’ முதல் மூன்று பாகங்களையும் மொழியாக்கம் செய்தார். நபிகளாரின் போதனைகளை அடிப்படையாகக்கொண்ட ’அன்பின் மொழி’ என்ற இவரது நூல் அறம் பதிப்பகம் சார்பில் 2012-ம் ஆண்டு வெளியானது.
# அ. ஜாகிர் உசைன்

## விருதுகள்

| 2007 | சிறந்த மொழிபெயர்ப்பாளர் | இஸ்லாமிய இலக்கியக் கழகம் |  |
| --- | --- | --- | --- |
| 2015 | சமூக சேவை விருது | தமிழ்நாடு சமூக நல அமைப்பு | தம்மா, சவூதி அரேபியாவின் சவூதி வாழ் இந்தியருக்கான விருது |
| 2016 | அரபுமொழி சேவை | தமிழ்நாடு ஜமாஅத்துல் உலமா இமாம்கள் பேரவை |  |
| 2016 | சிறந்த மொழிபெயர்ப்பாளர் | தமிழ்நாடு அரசு |  |
| 2017 | சீறாப்புராணம் பரிசில் விருது | சென்னை கம்பன் கழகம் |  |
| 2019 | குறள் செல்வன் | மஸ்கட் தமிழ்ச் சங்கம் |  |
| 2019 | குறட் தூதர் | குவைத் பொங்குத் தமிழ் மன்றம் |  |
| 2019 | குறளொளிச் சுடர் | குவைத் பெரியார் நூலகம் |  |
| 2020 | திருக்குறள் அறம் | குரோம்பேட்டை திருக்குறள் பேரவை |  |
| 2023 | வி.ஜி.பி. இலக்கிய விருது |  |  |
| 2023 | சிறந்த ஆய்வாளர் விருது | சென்னைப் பல்கலைக்கழகம் | } |
# புத்தாண்டு வாழ்த்து அட்டை

**புத்தாண்டு வாழ்த்து அட்டை** (*New Year card*) என்பது புத்தாண்டு பிறப்பின்போது, வரும் ஆண்டிற்கான நல்வாழ்த்துக்களை கூறும் விதமாக கடிதங்களின் வாயிலான அனுப்ப பயன்படுத்தப்படுவதாகும்.
# புத்தாண்டு வாழ்த்து அட்டை

## வரலாறு

1826 மற்றும் 1843 க்கு இடையில் தற்போதைய செக் குடியரசில் உள்ள பொஹேமியாவின் மிக உயர்ந்த பதவியான *பர்க்ரேவ்* (தோராயமாக ஒரு பிரதமரைப் போன்றவர்) பதவி வகித்த சோட்கோவின் சார்லஸ் சோடெக்கின் புத்தாண்டு அட்டைகளின் பாரம்பரியத்தைப் பின்பற்றி, செக் மற்றும் சிலோவாக்கிய மக்கள் "புத்தாண்டில் உங்கள் அனைவரும் மகிழ்ச்சியாக இருக்க வாழ்த்துகள்" என்று குறிப்பதாக வாழ்த்து அட்டைகளைப் பரிமாறிக் கொண்டனர். சோடெக்கின் பல புத்தாண்டு அட்டைகளின் படைப்பாளியாக பிராகாவைச் சேர்ந்த ஓவியரும், சிற்பியுமான ஜோசப் பெர்க்லர் இருந்தார்.
# பின்னி யங்கா

**பின்னி யங்கா** (*Binny Yanga*) இந்தியாவின் அருணாசலப் பிரதேசத்தைச் சேர்ந்த ஒரு சமூக சேவகராவார். இந்திய தேசிய திட்டமிடல் ஆணையத்தின் உறுப்பினராகவும் அருணாச்சல பிரதேசத்தை தளமாகக் கொண்ட ஓர் அரசு சாரா அமைப்பான ஓச்சூ நலச் சங்கத்தின் நிறுவனராகவும் அறியப்படுகிறார். சமூகத்தின் பலவீனமான பிரிவுகளின் நலனுக்காகவும், குழந்தை திருமணம், கட்டாயத் திருமணம் மற்றும் வரதட்சணை போன்ற சமூக நோய்களுக்கு எதிராகவும் பிரச்சாரம் செய்தார். 2012 ஆம் ஆண்டில் இந்திய அரசாங்கம் நான்காவது மிக உயர்ந்த இந்திய குடிமகன் விருதான பத்மசிறீ விருதை பின்னி யங்காவிற்கு வழங்கி கௌரவித்தது.
# பின்னி யங்கா

## வாழ்க்கைக் குறிப்பு

பின்னி யங்கா, இந்திய மாநிலமான அருணாச்சலப் பிரதேசத்தில் 1958 ஆம் ஆண்டு சூலை மாதம் 7 ஆம் தேதியன்று கீழ் சுபன்சிரி மாவட்டத்தில் முன்னாள் அரசியல் உதவியாளராக இருந்த மறைந்த பின்னி இயைப்பு மற்றும் பாரம்பரிய கைத்தறி மறுமலர்ச்சிக்கான முயற்சிகளுக்கு பெயர் பெற்ற பின்னி யான்யா ஆகியோருக்கு மகளாகப் பிறந்தார். இவர்களது இரண்டு மகள்களில் இவர் மூத்த மகள் ஆவார். இளைய மகள் கும்ரி ரிங்கு, அருணாச்சலப் பிரதேச மாநில மகளிர் ஆணையத்தின் தலைவராக இருந்தார். இராசத்தானில் உள்ள பனசுதலி வித்யாபீடத்தில் தனது கல்வியை முடித்த பின்னி யங்கா, தனது மாணவப் பருவத்தில், அனைத்து சுபன்சிரி மாவட்ட பெண்கள் நலச் சங்கம் என்ற ஒரு பெண்கள் மன்றத்தை உருவாக்கினார். 2015 ஆம் ஆண்டு செப்டம்பர் மாதம் 3 ஆம் தேதியன்று இவர் இறந்தார்.
# பின்னி யங்கா

## ஓச்சூ நலச் சங்கமும் சமூக வாழ்க்கையும்

1979 ஆம் ஆண்டு தொடங்கிய வயது வந்தோர் கல்வி மற்றும் மழலையர் காப்பக மையத்தை 1988 ஆம் ஆண்டு ஓச்சூ நலச்சங்கம் என்ற பெயரில் ஒரு சங்கமாக பின்னி யங்கா பதிவு செய்தார். (பழங்குடியினர் விவகார அமைச்சகம்), இந்திய தொழில்முனைவோர் நிறுவனம், குவகாத்தி மற்றும் மாவட்ட கிராமப்புற சுகாதார இயக்கம் ஆகிய இயக்கங்களிலும் பொறுப்பு வகித்தார்.
# பின்னி யங்கா

## விருதுகள்

பத்மசிறீ விருது, மருத்துவர் துர்காபாய் தேசுமுக் விருது, சிறு தொழில் சங்கங்களின் கழக தொழில்முனைவோர் விருது, தேசிய கூட்டுறவு மேம்பாட்டுக் கழக விருது, தேசிய பழங்குடியினர் விருது, இந்திய விவசாயிகள் உர கூட்டுறவு சககரித ரத்னா விருது, கிழக்கு பனோரமா சாதனையாளர் விருது என பல விருதுகளை பின்னி யங்கா பெற்றுள்ளார்.
# பிகானேர் இல்லம்

**பிகானேர் இல்லம்** (*Bikaner House*) என்பது புது தில்லியில் உள்ள பிகானேர் இராச்சியத்தின் மகாராஜாவின் முன்னாள் இல்லமாகும். இது இந்தியாவின் வாயில் அருகில் அமைந்துள்ளது.
# பிகானேர் இல்லம்

## வரலாறு

பிரித்தானிய இந்தியாவில் இளவரசர்களின் அறையை அமைத்த பிறகு, ஆட்சியாளர்களுக்குத் தலைநகரில் ஒரு குடியிருப்பு தேவைப்பட்டது. புது தில்லியில் உள்ள பிரின்சஸ் பூங்காவில் பல அரண்மனைகள் கட்டப்பட்டன. ஐந்தாம் ஜார்ஜ் மன்னரின் சிலையைச் சுற்றி ஐதராபாத்து இல்லம், பரோடா இல்லம், பட்டியாலா இல்லம், ஜெய்ப்பூர் இல்லம், தர்பங்கா இல்லம் ஆகியவை உள்ளன.  
இது சார்லஸ் ஜி ப்லோம்ஃபீல்ட் என்பவரால் வடிவமைக்கப்பட்டது. சுதந்திரத்திற்குப் பிறகு இது இராசத்தான் மாநில அரசால் வாங்கப்பட்டது. இது 2014-15-இல் கலை, கலாச்சாரத்திற்கான இடமாகப் பயன்படுத்தப் புதுப்பிக்கப்பட்டது.
# பிகானேர் இல்லம்

## கட்டிடக்கலை

பிகானேர் இல்லம் லுடியன்ஸ் தில்லியில் 8 ஏக்கர் நிலப்பரப்பில் அமைந்துள்ளது. அனைத்து சமசுதான குடியிருப்புகளிலும், பிகானேர் இல்லம் ஓர் அரண்மனையை விட மாளிகை போன்ற வடிவமைப்பில் மிகவும் பிரமாண்டமாக உள்ளது.
# பிகானேர் இல்லம்

## மேலும் பார்க்கவும்

- ஐதராபாத்து இல்லம்
- பரோடா இல்லம்
- பட்டியாலா இல்லம்
- உதய்பூர் வீடு
# ஜெய்ப்பூர் இல்லம்

அமைப்புடன் கூடிய ஜெய்ப்பூர் இல்லப் பின்புறம்]]
**ஜெய்ப்பூர் இல்லம்** (*Jaipur House*) என்பது இந்தியாவின் புது தில்லி நகரத்தில் உள்ள ஜெய்ப்பூர் மகாராஜாவின் முன்னாள் இல்லமாகும். இது ராஜ்பத்தின் முடிவில், இந்தியாவின் வாயிலின் எதிரில் அமைந்துள்ளது.
# ஜெய்ப்பூர் இல்லம்

## வரலாறு

ஜெய்ப்பூர் இல்லமானது 1936-இல் லுட்யென்சு தில்லியைக் கட்டிய பிறகு, சார்லஸ் ப்லோம்ஃபீல்டால் வடிவமைக்கப்பட்டது.  
இன்று இது தேசிய நவீனக் கலைக்கூடத்தினைக் கொண்டுள்ளது, இது இந்தியாவின் முதன்மையான கலைக்கூடமாக 1954-இல் கலாச்சார அமைச்சகத்தால் நிறுவப்பட்டது.
# ஜெய்ப்பூர் இல்லம்

## கட்டிடக்கலை

இந்த அமைப்பு வண்ணத்துப்பூச்சி அமைப்பையும் மையக் குவிமாடத்தையும் கொண்டுள்ளது. இது சிவப்பு, மஞ்சள் மணற்கற்களால் மூடப்பட்டிருக்கும். அரண்மனையின் பின்புறம் ஒரு பெரிய தோட்டம் உள்ளது. தரை தளத்தில் உள்ள முக்கிய நடன மாடம் வழியாக இங்குச் செல்ல முடியும். நடன மாடத்தில் மரத்தினால் செய்யப்பட்டப் பதாகைகள் போடப்பட்டுள்ளது.  
இல்லத்தின் உள்ளே மத்தியக் குவிமாடத்தின் கீழ் பிரதான மண்டபம் உள்ளது. மேல் தளத்திற்குச் செல்லப் பெரிய சுழல் படிக்கட்டு உள்ளது.
# ஜெய்ப்பூர் இல்லம்

## மேலும் பார்க்கவும்

- ஐதராபாத்து இல்லம்
- பிகானேர் இல்லம்
- பரோடா இல்லம்
- பட்டியாலா இல்லம்
# ஜெய்சால்மேர் இல்லம்

<templatestyles src="Module:Coordinates/styles.css"></templatestyles>  
**ஜெய்சால்மேர் இல்லம்** (*Jaisalmer House*) என்பது புது தில்லியில் உள்ள ஜெய்சால்மேரின் மகாராவாலின் முன்னாள் இல்லமாகும். இது லுடியன்சு மாளிகைப் பகுதியில் உள்ளது.
# ஜெய்சால்மேர் இல்லம்

## பயன்பாடு

ஜெய்சால்மேர் இல்லம் இந்திய அரசுக்குச் சொந்தமானது. இது சட்டம் மற்றும் நீதி அமைச்சகத்தின் கீழ் நீதித்துறையின் நிர்வாக தலைமையகமாகப் பயன்படுத்தப்படுகிறது. ஒன்றிய அரசுப்பணியாளர் தேர்வாணைய அலுவலகம் இதன் பின்னால் உள்ளது. பாதுகாப்பு துறை இதை ஒட்டிய பகுதியில் அமைந்துள்ளது.
# ஜெய்சால்மேர் இல்லம்

## சுற்றுப்புறங்கள்

ஜெய்சால்மேர் மாளிகைக்கு அருகிலுள்ள முக்கியமான கட்டிடங்களில் குடியரசுத் தலைவர் இல்லம், துணைக் குடியரசுத் தலைவர் மாளிகை, இந்தியாவின் வாயில், அகில இந்திய தேசிய காங்கிரசு கட்சி தலைமையகம், பல தூதரகங்கள் அடங்கும். அருகிலுள்ள வானூர்தி நிலையம் சப்தர்ஜங் வானூர்தி நிலையம் ஆகும். ஜவஹர்லால் நேரு விளையாட்டரங்கம், கோல்ப் மைதானம், தேசியப் போர் நினைவுச்சின்னம், இந்திய நாடாளுமன்றம், கான் சந்தை மெட்ரோ நிலையம் ஆகியவை அருகில் உள்ளன.
# ஜெய்சால்மேர் இல்லம்

## தளம்

இங்குத் தோட்டமும் வாகனம் நிறுத்தும் இடமும் உள்ளது.
# ஜாம்நகர் இல்லம்

**ஜாம்நகர் இல்லம்** (*Jamnagar House*) என்பது தில்லியில் உள்ள நவநகர் மாநிலத்தின் ஜாம் சாகிப்பின் முன்னாள் இல்லமாகும். புது தில்லி மாவட்டத்தின் துணை ஆணையர் அலுவலகம், புது தில்லியில் உள்ள ஜாம்நகர் இல்லம், ஷாஜகான் சாலையில் அமைந்துள்ளது.  
இந்தக் கட்டிடத்தில் மத்திய வக்ஃப் வாரிய அலுவலகமும் உள்ளது.
# ஜாம்நகர் இல்லம்

## மேலும் பார்க்கவும்

- ஐதராபாத் இல்லம்
- பிகானேர் இல்லம்
- பரோடா ஹவுஸ்
- ஜெய்ப்பூர் இல்லம்
- பட்டியாலா இல்லம்
# ஜோத்பூர் இல்லம்

**ஜோத்பூர் இல்லம்** (*Jodhpur House*) என்பது தில்லியில் உள்ள ஜோத்பூர் சமஸ்தான அரச முன்னாள் ஓய்விடம் ஆகும்.  
இது டாக்டர் ஆ. ப. ஜெ. அப்துல் கலாம் சாலையில் அமைந்துள்ளது. இது பாதுகாப்பு அமைச்சகத்தால் (இந்தியா) பயன்படுத்தப்படுகிறது.
# ஜோத்பூர் இல்லம்

## மேலும் பார்க்கவும்

- ஐதராபாத்து இல்லம்
- பிகானேர் இல்லம்
- பரோடா இல்லம்
- ஜெய்ப்பூர் இல்லம்
- பாட்டியாலா இல்லம்
# சனசாது வருமதேவன்

**சனசாது வருமதேவன்** (ஆங்கிலம்: *Janasadhu Warmadewa;* இந்தோனேசியம்: *Sang Ratu Sri Janasadhu Warmadewa;* என்பவர் பாலி இராச்சியத்தின் வர்மதேவ மரபு வழியில், ஐந்தாம் அரசர் ஆவார். இவர் 10-ஆம் நூற்றாண்டின் இறுதி வாக்கில் ஆட்சி செய்ததாக செம்பிரான் கல்வெட்டின் *(Sembiran inscription)* வழி அறியப்படுகிறது.  
செம்பிரான் A II கல்வெட்டில், ஜூலா கிராமம்; மற்றும் அதைச் சுற்றியுள்ள கிராமங்களான இந்திரபுரா, பூவுன் டாலாம் மற்றும் ஈலிரான் கிராமங்களைச் சேர்ந்த கிராமவாசிகள் தர்மகூட துறவி இல்லம் *(Dharmakuta Hermitage)* என்று அழைக்கப்படும் புரா மேரு தலத்தை *(Pura Meru)* பழுதுபார்ப்பதில் ஒருவருக்கொருவர் உதவ வேண்டும் என்று எழுதப்பட்டு உள்ளது.
# சனசாது வருமதேவன்

## செம்பிரான் கல்வெட்டு

அத்துடன், ஆயுதம் ஏந்திப் போர் செய்ய வேண்டும்; மற்றும் கொள்ளைக்காரர்களிடம் இருந்து தப்பிக்க ஒருவருக்கு ஒருவர் உதவி செய்து கொள்ள வேண்டும் என்று மன்னர் சனசாது வருமதேவன் கட்டளையிட்டதாகவும் செம்பிரான் கல்வெட்டில் எழுதப்பட்டு உள்ளது.  
இதன்வழி, பூர்வீகப் பாலினிய அகா மக்களின் *(Bali Aga)* கிராமங்கள், வடக்கு பாலி கடற்கரைப் பகுதியில் நீண்ட காலமாக இருந்தன என்பதை அறியலாம். மேலும், அந்தப் பகுதியின் வழிபாட்டுப் பகுதிகளைப் பாதுகாப்பதற்கும்; மற்றும் வணிகத் துறைமுகங்களைப் பாதுகாப்பதற்கும்; மன்னர் சனசாது வருமதேவன் ஆணையிட்டுள்ளதாகவும் தெரிய வருகிறது.
# சனசாது வருமதேவன்

## செரி விஜய மகாதேவி

மன்னர் சனசாது வருமதேவன் எவ்வளவு காலம் ஆட்சி செய்தார் என்பதைப் பற்றி சரியாகத் தெரியவில்லை; ஆனால் 905 சக ஆண்டு (கி.பி 983) தேதியிட்ட கோப்லெக் கல்வெட்டில் *(Gobleg inscription),* புதிய ஆட்சியாளரான அரசி செரி விஜய மகாதேவி *(Sri Wijaya Mahadewi)* என்பவரின் பெயர் குறிப்பிடப்பட்டுள்ளது.  
அரசி செரி விஜய மகாதேவியின் கல்வெட்டு; மன்னர் சனசாது வருமதேவனின் கல்வெட்டில் உள்ளதைப் போலவே, புனா (*Punah*) என்ற சொல்லுடன் தொடங்குகிறது. புனா என்றால் 'மறைந்துபோன' என்று பொருள்படும்.
# இந்திர ஜெயசிங்க வருமதேவன்

**இந்திர ஜெயசிங்க வருமதேவன்** (ஆங்கிலம்: *Indrajayasingha Warmadewa;* இந்தோனேசியம்: *Jayasingha Warmadewa;* என்பவர் பாலி இராச்சியத்தின் வர்மதேவ மரபு வழியில், நான்காம் அரசர் ஆவார். இந்திரஜெயசிங்க வர்மதேவன் அல்லது ஜெயசிங்க வர்மதேவன் என்றும் அழைக்கப்படும் இவர் தவநேந்திர வருமதேவன் எனும் மூன்றாம் பாலி அரசரின் வாரிசு மன்னர் ஆவார்.  
இந்த மன்னரை **மனுகாயா கல்வெட்டு** *(Manukaya inscription)* (882 சக ஆண்டு) எனும் கல்வெட்டிலிருந்து அடையாளம் காணலாம்.  
பலத்த நீர் ஓட்டத்தால் ஆண்டுதோறும் சேதம் அடைந்து வந்த எம்பூல் தீர்த்தக் கோயிலை) *(Tampaksiring); Tirtha Empul)* மீட்டெடுக்க மன்னரின் உத்தரவு இந்தக் கல்வெட்டில், உள்ளது. மறுசீரமைப்புக்குப் பிறகு, இரண்டு ஏரிகளும் வலுவுடன் நீண்ட காலம் நீடித்தன என்று நம்பப்படுகிறது.
# இந்திர ஜெயசிங்க வருமதேவன்

## மனுகாயா கல்வெட்டு

தற்போது தம்பாக்சிரிங் அரசு அரண்மனைக்கு *(Tampaksiring State Palace)* அருகில் அமைந்துள்ள மனுக்ரயா கிராமத்தில் மன்னர் ஜெயசிங்க இரண்டு குளியலறைகளைக் கட்டியதாகவும் அந்தக் கல்வெட்டில் கூறப்படுகிறது.  
இதில் முக்கியமான தகவல் என்னவென்றால், மனுகாயா கல்வெட்டு தவநேந்திர வருமதேவன் மற்றும் அவரின் துணைவியார் ஆட்சிக் காலத்தில் வெளியிடப்பட்டது.
# கோவளம், கன்னியாகுமரி

**கோவளம்** என்பது இந்தியா தமிழ்நாடு மாநிலத்தில் கன்னியாகுமரி மாவட்டத்தின் அகத்தீசுவரம் ஊராட்சி ஒன்றியத்திற்கு உட்பட்ட கோவளம் ஊராட்சியிலுள்ள ஒரு புறநகர்ப் பகுதியாகும். இவ்வூர் கன்னியாகுமரி கடற்கரையை ஒட்டியுள்ள மீனவ கிராமமாகும். எனவே, இங்கு குடியிருக்கும் மீனவ மக்கள் கடல் சார்ந்த இன்னல்களை அடிக்கடி சந்திக்கின்றனர்.
# கோவளம், கன்னியாகுமரி

## அமைவிடம்

கடல் மட்டத்திலிருந்து சுமார் 31.15 மீ. உயரத்தில், என்ற புவியியல் ஆள்கூறுகள் கொண்டு, கன்னியாகுமரி அருகே கோவளம் அமையப் பெற்றுள்ளது.
# கோவளம், கன்னியாகுமரி

## சமயம்

### கிறித்தவத் தேவாலயம்

புனித இஞ்ஞாசியார் தேவாலயம் என்ற கிறித்தவத் தலம் ஒன்று இப்பகுதியில் அமைந்துள்ளது.
# கோவளம், கன்னியாகுமரி

## அரசியல்

கோவளம் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# செரி விஜய மகாதேவி

**செரி விஜய மகாதேவி** (ஆங்கிலம்: *Sri Wijaya Mahadewi of Bali;* இந்தோனேசியம்: *Śri Wijaya Mahadewi;* என்பவர் பாலி இராச்சியத்தின் வர்மதேவ மரபு வழியில் ஓர் அரசி ஆவார். பாலி இராச்சியத்தின் அரசர்கள் வரிசையில் இவர் ஆறாவது இடத்தில் உள்ளார். இவரின் ஆட்சிக்காலம் கிபி 983-989.  
பாலியின் வரலாற்றில் பதிவு செய்யப்பட்ட முதல் பெண் அரசி இவரே ஆகும். இவர் 905 சக ஆண்டு அல்லது கிபி 938-இல் ஆட்சி செய்யத் தொடங்கினார்.  
செரி விஜய மகாதேவி, பண்டைய மாதரம் இராச்சியத்தைச் சேர்ந்த முப்பு சிந்தோக் என்பவரின் *(Mpu Sindok)* மகளாக இருக்கலாம் என்றும் வரலாற்று ஆசிரியர்கள் சிலர் மதிப்பிடுகின்றனர்.
# செரி விஜய மகாதேவி

## கோப்லெக் கல்வெட்டு

ஆயர் தாபார் கிராமத்திற்குள் அமைந்துள்ள இந்திரபுரா கோயிலின் பாதுகாவலராக ஆயர் தாபார் மக்களுக்கு செரி விஜய மகாதேவி அனுமதி அளித்துள்ளார். அது கோப்லெக் கல்வெட்டில் பதிவாகி உள்ளது.  
செரி விஜய மகாதேவி அரசியைப் பற்றிய வரலாற்றுச் சான்றாக உள்ள ஒரே கல்வெட்டு, கோப்லெக் கல்வெட்டு *(Gobleg inscription Pura Desa II)* (905 சக ஆண்டு) ஆகும்.